**Az Állatorvostudományi Egyetem**

**Új Nemzeti Kiválóság Program**

**Ügyrendje**

****

**2017. június 6.**

Az Új Nemzeti Kiválóság Program (a továbbiakban: ÚNKP) Magyarország Kormánya által a nemzeti felsőoktatási kiválóság támogatására alapított ösztöndíjprogram.

Az ÚNKP célja, hogy támogassa a hazai kutatói és alkotóművészi utánpótlást, a tudományos és művészeti pályán való elindulást majd pályán tartást, valamint a fiatal kiválóságok támogatásával segítse a nemzetközi szinten is kiváló, tapasztalt kutatók és alkotók munkáját. Az ÚNKP ösztönzi a kimagasló kutatási és alkotói tevékenységet, a kiváló teljesítményt nyújtó, magyarországi felsőoktatási intézménynél kutatást és alkotó tevékenységet folytató – alapképzésben, mesterképzésben vagy doktori képzésben részt vevő – hallgatók, doktorjelöltek, 40 év alatti oktató, kutatók támogatásával. Az ÚNKP a kutatói, alkotói kiválóságot minden tudomány- és művészeti területet figyelembe véve kívánja elősegíteni a tudományos kutatásokat és az innovációt.

Az ÚNKP a kutatói életpálya egyes szakaszaiban nyújtott nemzetközi színvonalú támogatással a kutatás és innováció területén elősegíti a jövő nemzedék kutatói, művészeti életpályára vonzását, illetve a már pályán lévő kutatók, művészek kutatói, alkotói tevékenységének megvalósulását. A kiválóság támogatása serkenti a versenyt, a kutatói, alkotói korfa kiegyensúlyozottabbá válását, a felhalmozott tudás Magyarországon történő hasznosulását. Az ÚNKP közvetve erősíti a felsőoktatási alapkutatásokat, a kiemelkedő kutatói, alkotói munka támogatásával példaértékű mintát biztosít a kiválóság elismerésére, elősegíti, hogy a magyar intézményekben felhalmozódott szakmai ismeretek, kutatási, alkotói eredmények hozzáférhetővé és felhasználhatóvá váljanak a tudományos, művészi közösség számára.

Az ÚNKP-t a nemzeti felsőoktatási kiválóságról szóló 24/2013. (II. 5.) Korm. rendelet 9-12. §-a szabályozza.

Az Ösztöndíjprogram három részből áll, amelyre az alábbi személyek pályázhatnak:

**„A” keretre:**

* a pályázat benyújtásakor alapképzés/mesterképzés keretében jelen Pályázati Kiírás mellékletében meghatározott állami felsőoktatási intézménnyel hallgatói jogviszonyban állnak (**„I.” típusú pályázat**), vagy
* valamely, jelen Pályázati Kiírás mellékletében meghatározott állami felsőoktatási intézmény 2017/2018. tanévre az általános felsőoktatási felvételi eljárás keretében meghirdetett alapképzésére/mesterképzésre felvételi jelentkezési kérelmet nyújtottak be (**„II.” típusú pályázat**).

**„B” keretre:**

* a pályázat benyújtásakor doktori képzés keretében jelen Pályázati Kiírás mellékletében meghatározott állami felsőoktatási intézménnyel hallgatói jogviszonyban állnak, (**„I.” típusú pályázat**), vagy
* valamely, jelen Pályázati Kiírás mellékletében meghatározott állami felsőoktatási intézmény 2017/2018. tanévre meghirdetett nappali doktori képzésre felvételi jelentkezési kérelmet nyújtottak be **(„II.” típusú pályázat**).
* a pályázat benyújtásakor doktorjelölti jogviszonyban állnak valamely, jelen Pályázati Kiírás 1. számú mellékletében meghatározott felsőoktatási intézménnyel **(„III.” típusú pályázat)**, vagy
* a 2017/2018. tanévben, legkésőbb 2018. január 31-ig várhatóan doktorjelölti jogviszonyt létesítenek jelen Pályázati Kiírás 1. számú mellékletében meghatározott felsőoktatási intézménnyel **(„IV.” típusú pályázat).**

**„C” keretre:**

* a pályázat benyújtásakor valamely jelen Pályázati Kiírás mellékletében meghatározott állami felsőoktatási intézménnyel oktatói, kutatói munkavégzésre irányuló jogviszonyban, vagy munkavégzésre irányuló egyéb jogviszonyban állnak és a pályázat benyújtásának napjához képest 4 éven belül szereztek – a nemzeti felsőoktatási törvény szerinti – tudományos (PhD/DLA) fokozatot, (**„I.” típusú pályázat – Fiatal oktató, kutató I.**), vagy
* valamely jelen Pályázati Kiírás mellékletében meghatározott állami felsőoktatási intézménnyel legkésőbb 2018. január 31. napjáig oktatói, kutatói munkavégzésre irányuló jogviszonyban, vagy munkavégzésre irányuló egyéb jogviszonyban várhatóan állni fognak és a pályázat benyújtásának napjához képest 4 éven belül szereztek – a nemzeti felsőoktatási törvény szerinti – tudományos (PhD/DLA) fokozatot, (**„II.” típusú pályázat – Fiatal oktató, kutató I.**)
* a pályázat benyújtásakor valamely jelen Pályázati Kiírás mellékletében meghatározott állami felsőoktatási intézménnyel oktatói, kutatói munkavégzésre irányuló jogviszonyban, vagy munkavégzésre irányuló egyéb jogviszonyban állnak és a pályázat benyújtásának napjához képest 4 éven túl szereztek – a nemzeti felsőoktatási törvény szerinti – tudományos (PhD/DLA) fokozatot (**„III.” típusú pályázat – Fiatal oktató, kutató II.**)
* valamely jelen Pályázati Kiírás mellékletében meghatározott állami felsőoktatási intézménnyel legkésőbb 2018. január 31. napjáig oktatói, kutatói munkavégzésre irányuló jogviszonyban, vagy munkavégzésre irányuló egyéb jogviszonyban várhatóan állni fognak és a pályázat benyújtásának napjához képest 4 éven túl szereztek – a nemzeti felsőoktatási törvény szerinti – tudományos (PhD/DLA) fokozatot (**„IV.” típusú pályázat – Fiatal oktató, kutató II.**)
1. **Pályázat lebonyolításának rendje és a felelősök megnevezése**
	1. Határidőre beérkező pályázatok formai ellenőrzése, hiánypótlás bekérése, kiadás szakértésre.

Felelős: ÚNKP ügyintéző

* 1. Szakértői vélemények összesítése, rangsor felállítása, felterjesztés az EMMI részére.

Felelős: ÚNKP ügyintéző

* 1. Átcsoportosítási kérelem előkészítése, egyéb adminisztratív feladatok ellátása

Felelős: ÚNKP ügyintéző

* 1. Ösztöndíjszerződések előkészítése, aláíratása

Felelős: ÚNKP ügyintéző

* 1. Költségterv elkészítése

Felelős: ÚNKP ügyintéző

* 1. Szakmai záró beszámolók bekérése, kiadása szakértésre

Felelős: ÚNKP ügyintéző

* 1. Gondoskodás a pénzügyi és szakmai beszámoló elkészítéséről

Felelős: ÚNKP koordinátor

* 1. Hallgatókkal és a Támogatóval történő kapcsolattartás. Határidők figyelemmel kísérése

Felelős: ÚNKP ügyintéző

* 1. A felsorolt feladatok ellenőrzése, koordinálása, az egyetemi felsővezetéssel történő kapcsolattartás

Felelős: ÚNKP koordinátor

A feladatok részletes leírását a Működési szabályzat *IV. A fogadó felsőoktatási intézményekre vonatkozó szabályok* tartalmazza, a pontos határidőket pedig a Támogató által összeállított feladat- és ütemterv.

1. **Összeférhetetlenségi szabályok**

A beadott pályázati anyagok értékelés, a szakmai beszámoló bírálata során a bíráló személy nem lehet a pályázó témavezetője, hozzátartozója.

Az Egyetem nem adhat tájékoztatást a pályázó számára a bíráló személyéről sem a pályázat, sem a szakmai záró beszámoló elbírálása során.

1. **Pályázatok értékelésének szempontrendszere**

A pályázatok értékelése során a Pályázati kiírás bírálati szempontjait vesszük alapul.

* 1. Felsőoktatási Alapképzés Hallgatói Kutatói Ösztöndíj

|  |  |
| --- | --- |
| **Bírálati szempontok** | **Maximális pontszám** |
| **Tanulmányi eredmények4:** **„I.” típusú tudományos és művészeti pályázat esetén** (leendő felsőbb éves alapképzésben részt vevő hallgatók):  agrár, műszaki, orvos- és egészségtudomány, természettudomány képzési területeken folyó alapképzésben teljesített utolsó két lezárt félévének súlyozott tanulmányi átlagának számtani átlaga, mínusz 3,5 szorozva 20-al (kizárólag egy lezárt félév esetén a súlyozott tanulmányi átlag)  egyéb képzési területen folyó alapképzésben teljesített utolsó két lezárt félévének súlyozott tanulmányi átlagának számtani átlaga, mínusz 4,0 szorozva 30-cal (kizárólag egy lezárt félév esetén a súlyozott tanulmányi átlag). **„II.” típusú tudományos pályázat esetén** (leendő első éves alapképzésben részt vevő hallgatók):  a pályázó középfokú képzésben teljesített utolsó két lezárt félévének számtani átlaga, mínusz 4,0 szorozva 30-cal,  külföldi vagy Magyarországon működő külföldi rendszerű oktatási intézményekben végzettek esetén a felsőoktatási felvételi eljárás keretében megkapott érettségi eredmények (osztályzatok) számtani átlaga, mínusz 4,0 szorozva 30-al. | 30 |
| **A pályázat benyújtásáig megvalósult tudományos, művészeti tevékenységek** - TDK, OTDK részvételt, OTDK minősített helyezés; - szakkollégiumi tevékenység; - tudományos/művészeti díjak, ösztöndíjak; - szakmai-közösségi tevékenység, kutatásokban, kutatási terepmunkában való részvétel; - tudományos ismeretterjesztő/tudománynépszerűsítő tevékenység, tudományos művészeti teljesítmény, nemzetközi megmérettetés; - publikációs tevékenység (publikációs lista alapján, elektronikusan feltöltött publikációk esetén elegendő az MTMT hivatkozás), egyéb publikált cikkek, közlemények, tanulmányok; - szakmai előadások/kiállítások tartása; - hazai és nemzetközi konferencián, kiállításon való részvétel; - egyéb releváns szakmai tevékenység bemutatása. **Továbbá** „**II” típusú tudományos és művészeti pályázat esetén** (leendő első éves hallgatók): az Oktatási Hivatal által elismert Országos Középiskolai Tanulmányi Versenyen (OKTV) döntőjében való részvétel, illetve elért eredmény, - valamelyik szaktárca által elfogadott országos tanulmányi verseny döntőjében való részvétel, illetve a döntőjében elért eredmény, - a kutató diákok országos konferenciáján való részvétel, illetve eredmény,  - hivatalosan dokumentált részvétel a Magyar Tudományos Akadémia által különböző tudományterületeken középiskolás diákok részére szervezett Nyári Tábor munkájában, - hivatalosan dokumentált részvétel felsőoktatási intézmények kollégiumai, alapítványai által középiskolások számára szervezett tudományos kutatótábor munkájában, - középiskolai egyéni és/vagy csoportos tudományos, művészeti tevékenység során elért értékelhető, dokumentált teljesítmény.  | 30 |
| **Matematikai, természettudományos, műszaki és informatikai (MTMI) területen, valamint agártudományok tudományterületen belül végzett kutatási téma** | 5 |
| **A kutatási terv kutatócsoport keretében kerül megvalósításra** | 2 |
| **A Pályázó a Magyar Tudományos Akadémiával vagy a fogadó felsőoktatási intézményen kívüli felsőoktatási intézménnyel kutatócsoport keretében együttműködik a kutatási terve megvalósítása során**  | 2 |
| **Nyelvtudás** - egy darab felsőfokú nyelvvizsga /C1/ – 4 pont; - egy darab középfokú nyelvvizsga /B2/ – 2 pont; AZONBAN legfeljebb 6 pont szerezhető az igazolt idegennyelv-tudásért  | 6 |
| **Kutatási terv** A téma tudományos fontossága, a téma újszerűsége, a kutatás közvetlen hasznosulása, a várható eredmények hasznosíthatósági területei, a kutatás publikációs/alkalmazási lehetőségei, a kutatási terv kidolgozottsága, a kutatás megvalósíthatósága, a kutatás teljesítésének tervezett ismertetése, a kutatási témához kapcsolódó egyéb (nem témavezetői) ajánlás, vállalások  | 25 |
| **Összesen** | 100 |

4 Például 3,9 –es átlag esetén elérhető pontszám számítása: 3,9-3,5=0,4x20=8 pont, 5,0 átlagnál: 5,0-3,5=1,5x20= 30 pont,

* 1. Felsőoktatási Mesterképzés Hallgatói Kutatói Ösztöndíj

|  |  |
| --- | --- |
| **Bírálati szempontok** | **Maximális pontszám** |
| **Tanulmányi eredmények4:****„I.” típusú osztott mesterképzésre (leendő felsőbb éves hallgatók) jelentkező tudományos, művészeti pályázók:**  agrár műszaki, orvos- és egészségtudomány, természettudomány képzési területeken folyó osztott mesterképzésben teljesített utolsó két lezárt félév súlyozott tanulmányi átlagának számtani átlaga, mínusz 3,5 szorozva 20-al (kizárólag egy lezárt félév esetén a súlyozott tanulmányi átlag),  egyéb képzési területen folyó osztott mesterképzésben teljesített utolsó két lezárt félév súlyozott tanulmányi átlagának számtani átlaga, mínusz 4 szorozva 30-cal (kizárólag egy lezárt félév esetén a súlyozott tanulmányi átlag). **„I.” típusú osztatlan mesterképzésre (leendő felsőbb éves hallgatók) jelentkező tudományos, művészeti pályázók:**  agrár, műszaki, orvos- és egészségtudomány, természettudomány képzés területeken folyó osztatlan mesterképzésben teljesített utolsó két lezárt félév súlyozott tanulmányi átlagának számtani átlaga, mínusz 3,5 szorozva 20-al (kizárólag egy lezárt félév esetén a súlyozott tanulmányi átlag),  egyéb képzési területen folyó osztatlan mesterképzésben teljesített utolsó két lezárt félév súlyozott tanulmányi átlagának számtani átlaga, mínusz 4 szorozva 30-cal (kizárólag egy lezárt félév esetén a súlyozott tanulmányi átlag). **„II.” típusú osztott mesterképzésre (leendő első évfolyam) jelentkező tudományos, művészeti pályázók:**  a pályázó alapképzésben teljesített utolsó két lezárt félév súlyozott tanulmánya átlagának számtani átlaga, mínusz 4, szorozva 30-cal. **„II.” típusú osztatlan mesterképzés tudományos pályázat esetén** (leendő első éves hallgatók):  a pályázó középfokú képzésben teljesített utolsó két lezárt félévének számtani átlaga, mínusz 4 szorozva 30-cal.  külföldi vagy Magyarországon működő külföldi rendszerű oktatási intézményekben végzettek estén a felsőoktatási felvételi eljárás keretében megkapott érettségi eredmények (osztályzatok) számtani átlaga, mínusz 4,0 szorozva 30-cal  | 30 |
| **A pályázat benyújtásáig megvalósult tudományos, művészeti tevékenységek**  TDK, OTDK részvételt, OTDK minősített helyezés;  szakkollégiumi tevékenység;  tudományos/művészeti díjak, ösztöndíjak;  szakmai-közösségi tevékenység, kutatásokban, kutatási terepmunkában való részvétel;  tudományos ismeretterjesztő/tudománynépszerűsítő tevékenység, tudományos művészeti teljesítmény, nemzetközi megmérettetés;  publikációs tevékenység (publikációs lista alapján, elektronikusan feltöltött publikációk esetén elegendő az MTMT hivatkozás), egyéb publikált cikkek, közlemények, tanulmányok;  szakmai előadások/kiállítások tartása;  hazai és nemzetközi konferencián, kiállításon való részvétel;  egyéb releváns szakmai tevékenység bemutatása; **Továbbá** „**II” típusú osztatlan tudományos és művészeti pályázat esetén** (leendő első éves hallgatók):  az Oktatási Hivatal által elismert Országos Középiskolai Tanulmányi Versenyen (OKTV) döntőjében való részvétel, illetve elért eredmény;  valamelyik szaktárca által elfogadott országos tanulmányi verseny döntőjében való részvétel, illetve a döntőjében elért eredmény;  a kutató diákok országos konferenciáján való részvétel, illetve eredmény;  hivatalosan dokumentált részvétel felsőoktatási intézmények kollégiumai, alapítványai által középiskolások számára szervezett tudományos kutatótábor munkájában;  középiskolai egyéni és/vagy csoportos tudományos, művészeti tevékenység során elért értékelhető, dokumentált teljesítmény.  | 25 |
| **Matematikai, természettudományos, műszaki és informatikai (MTMI) területen, valamint agártudományok tudományterületen belül végzett kutatási téma**  | 5 |
| **A kutatási terv kutatócsoport keretében kerül megvalósításra** | 2 |
| **A Pályázó a Magyar Tudományos Akadémiával vagy a fogadó felsőoktatási intézményen kívüli felsőoktatási intézménnyel kutatócsoport keretében együttműködik a kutatási terve megvalósítása során** | 2 |
| **Nyelvtudás**  egy darab felsőfokú nyelvvizsga /C1/ – 4 pont;  egy darab középfokú nyelvvizsga /B2/ – 2 pont; AZONBAN legfeljebb 6 pont szerezhető az igazolt idegennyelv-tudásért  | 6 |
| **Kutatási terv** A téma tudományos fontossága, a téma újszerűsége, a kutatás közvetlen hasznosulása, a várható eredmények hasznosíthatósági területei, a kutatás publikációs/alkalmazási lehetőségei, a kutatási terv kidolgozottsága, a kutatás megvalósíthatósága, a kutatás teljesítésének tervezett ismertetése, a kutatási témához kapcsolódó egyéb (nem témavezetői) ajánlás, vállalások  | 30 |
| **Összesen:**  | 100 |

4Például 3,9 –es átlag esetén elérhető pontszám számítása: 3,9-3,5=0,4x20=8 pont, 5,0 átlagnál: 5,0-3,5=1,5x20= 30 pont,

* 1. Felsőoktatási Doktori Hallgatói, Doktorjelölti Kutatói Ösztöndíj

|  |  |
| --- | --- |
| **Bírálati szempontok** | **Maximális pontszám** |
| **A pályázat benyújtását megelőző 5 év5 tudományos tevékenysége összesen**  | 40 |
|  Tudományos publikáció, megadott szabadalom, védett alkotások  | 16 |
| Konferencia, előadások  | 8 |
| Tudományos díjak, ösztöndíjak, OTDK  | 16 |
| **Matematikai, természettudományos, műszaki és informatikai (MTMI) területen, valamint agártudományok tudományterületen belül végzett kutatási téma**  | 10 |
| **A kutatási terv kutatócsoport keretében kerül megvalósításra**  | 5 |
| **A Pályázó a Magyar Tudományos Akadémiával vagy a fogadó felsőoktatási intézményen kívüli felsőoktatási intézménnyel kutatócsoport keretében együttműködik a kutatási terve megvalósítása során**  | 4 |
| **Egyéb szakmai (tudományos és oktatási) tevékenység** (pl. óraadás, részvétel tudományos közéletben, szerkesztői, szakértői-bírálói tevékenység, tudományos ismeretterjesztő tevékenység, stb.)  | 6 |
| **A Honvédség hivatásos állományában álló pályázó esetén**  | 5 |
| **Kutatási terv** A téma tudományos fontossága, a téma újszerűsége, a kutatás közvetlen hasznosulása, a várható eredmények hasznosíthatósági területei, a kutatás publikációs/alkalmazási lehetőségei, a kutatási terv kidolgozottsága, a kutatás megvalósíthatósága, a kutatás teljesítésének tervezett ismertetése, a kutatási témához kapcsolódó egyéb (nem témavezetői) ajánlás, vállalások  | 30 |
| **Összesen**  | 100 |

5a gyermeknevelés céljából igénybe vett csecsemőgondozási díj (CSED), valamint a gyermekgondozási díj (GYED) igénybevételének ideje az elmúlt 5 év tudományos, művészeti tevékenységének számításakor nem kerül figyelembe vételre

3.4. Felsőoktatási Fiatal Oktatói, Kutatói Ösztöndíj

|  |  |
| --- | --- |
| **Bírálati szempontok** | **Maximális pontszám** |
| **A tudományos fokozat** „summa cum laude” **minősítése** esetén  | 10 |
| **Pályázat benyújtását megelőző 5 év5 tudományos tevékenysége összesen**  | 35 |
| Tudományos publikáció, megadott szabadalom, védett alkotások  | 22 |
| Konferencia, előadások  | 3 |
| Tudományos díjak, ösztöndíjak,  | 10 |
| **Matematikai, természettudományos, műszaki és informatikai (MTMI) területen, valamint agártudományok tudományterületen belül végzett kutatási téma**  | 10 |
| **A kutatási terv kutatócsoport keretében kerül megvalósításra**  | 5 |
| **A Pályázó a Magyar Tudományos Akadémiával vagy a fogadó felsőoktatási intézményen kívüli felsőoktatási intézménnyel kutatócsoport keretében együttműködik a kutatási terve megvalósítása során**  | 4 |
| **Egyéb szakmai (tudományos és oktatási) tevékenység** (pl. óraadás, részvétel tudományos közéletben, szerkesztői, szakértői-bírálói tevékenység, tudományos ismeretterjesztő tevékenység, stb.)  | 11 |
| **Kutatási terv** A téma tudományos fontossága, a téma újszerűsége, a kutatás közvetlen hasznosulása, a várható eredmények hasznosíthatósági területei, a kutatás publikációs/alkalmazási lehetőségei, a kutatási terv kidolgozottsága, a kutatás megvalósíthatósága, a kutatás teljesítésének tervezett ismertetése, a kutatási témához kapcsolódó egyéb ajánlás, vállalások  | 25 |
| **Összesen** | 100 |

5a gyermeknevelés céljából igénybe vett csecsemőgondozási díj (CSED), valamint a gyermekgondozási díj (GYED) igénybevételének ideje az elmúlt 5 év tudományos, művészeti tevékenységének számításakor nem kerül figyelembe vételre.

1. **Az intézményi 40%-os támogatás felhasználására vonatkozó belső szabályok**

Az intézményi 40%-os támogatás az ösztöndíjjal támogatott kutatás dologi és felhalmozási költségeinek, valamint a Fogadó felsőoktatási intézmény általános költségeinek fedezetére fordítható, mely az ösztöndíjas kutatásával összefüggő Fogadó felsőoktatási intézményi működési költségeket (rezsi) valamint az ösztöndíjprogram lebonyolításával összefüggő egyéb költségeket jelenti. Az általános költségek összege nem haladhatja meg a támogatás összegének 30 %-át. A pályázat lebonyolításában résztvevő szervezeti egységek valamint a pályázattal foglalkozó kollégák, szakértők személyi kifizetése történik, ezen szervezetek között kerül felosztásra. A felkért szakértők, illetve a könyvvizsgálói szolgáltatás is ebből a keretből kerül kifizetésre.

1. **Az Ösztöndíjas szakmai záró beszámoló benyújtásával kapcsolatos rendelkezések**
	1. A záró szakmai beszámoló elkészítéséhez az Intézmény által összeállított szempontrendszert szükséges használni (Záró szakmai beszámoló).
	2. A záró szakmai beszámolót beadási határidejét a feladat és ütemterv tartalmazza, az ösztöndíjas hallgatókat a Pályázati adatlapon szereplő e-mail címen értesítünk róla.
	3. A beszámolót eredeti, aláírt példányban szükséges beadni a Pályázati Osztály- ÚNKP ügyintéző részére.
	4. A szakértésre rendelkezésre álló idő 8 munkanap.

**Záró szakmai beszámoló**

Ösztöndíjas neve:

Szerződés száma:

Lakcím:

Adószám:

Kutatási téma:

1. **Röviden fogalmazza meg a program tervezett célját (kutatási terv)**
2. **Hogyan valósul meg a tervezett program munkaterve? (feladatok, tevékenységek, időterv)**
3. **Ismertesse a kutatása során alkalmazott módszereket!**
4. **Kérjük, röviden ismertesse a program eredményeit, az eredmények és a támogatás hasznosulását**
5. **Mutassa be a program megvalósításában részt vevő szakembereket, szervezeteket, ha vannak ilyenek**
6. **Kérjük ismertesse, hogy a kutatási tervéhez képest történt - e eltérés a témájában, ha igen, milyen szakmai okok vezettek a módosításhoz**
7. **Sorolja fel munkájának, eredményeinek nyilvános megjelenéseit (szakdolgozat, diplomadolgozat, TDK, OTDK, előadás, poszter, konferencia részvétel, stb.)!**
8. **Csatolja a publikációk másolatait! Ha nem a szövegben kerültek beszerkesztésre a kutatással kapcsolatos képek, táblázatok, akkor mellékletként kérjük ide csatolja.**

Kelt:

Ösztöndíjas aláírása Témavezető aláírása

* 1. A szakmai záró beszámoló véleményezése a Bírálati adatlap alapján történik.

**ÚNKP szakmai beszámoló értékelési adatlap**

**ÚNKP ösztöndíjas neve:**

|  |  |  |
| --- | --- | --- |
| Bírálati szempontok | Adható max. pontszám | Elért pontszám |
| Előírtaknak megfelelő forma, gondos szerkesztés | 5 |  |
| Átgondolt, logikusan felépített kutatási terv | 5 |  |
| Kutatási tervhez képest hogyan valósult meg a feladatok ütemezése | 5 |  |
| Választott módszertan alkalmazása | 5 |  |
| Célkitűzés(ek), módszertan, eredmények, következtetések, javaslatok összhangja | 5 |  |
| Általános közérthetőség, követhetőség, nyelvezet | 5 |  |
| Eredmények helytállósága | 5 |  |
| Támogatás hasznosulása | 5 |  |
| Elszámolt költségek összhangja a kutatással | 5 |  |
| Eredmények népszerűsítése, publikációs aktivitás | 5 |  |
| Összesen | 50 |  |

Ponthatárok: 50-45 kiváló

 44-30 megfelelő

 29-0 nem megfelelő

A bírálat alapján a beadott beszámoló minősítése: nem megfelelő/megfelelő/kiváló

Dátum:

 bíráló aláírása

Az eljárásrendben nem szabályozott kérdéseket illetően a Pályázati felhívás, illetve a Működési Szabályzat iránymutatása a mérvadó.

Az Állatorvostudományi Egyetem Szenátusa a jelen ügyrendet …/2016/2017 SZT számú határozatával 2017. június 6.. napján elfogadta. Jelen ügyrend a Szenátus döntését követően, a kancellári egyetértést követő napon lép hatályba.

**Az Egyetem Szenátusa nevében**

|  |  |
| --- | --- |
| dr. Battay Mártona Szenátus titkára |  Dr. Sótonyi Pétera Szenátus elnöke |
|  |  |

**Egyetértek**

|  |  |
| --- | --- |
| Budapest, 2017. május 2. |  dr. Bohátka Gergelykancellár |